**Keminmaan Martat**

**Toimintasuunnitelma vuodelle 2018**

**Yleistä:**

Vuosi 2018 on yhdistyksen 24. toimintakausi.

Keminmaan Martoissa huomioidaan Marttaliiton teemaa joka vuosina 2017-2019 on: Elämä on parasta itse tehtynä. Tunnuslause innostaa tekemään ja kannustaa osallistumaan ja vaikuttamaan.

Keminmaan Marttojen toiminnan tavoitteena on kotien ja perheiden hyvinvoinnin edistäminen ja arjen hallinta. Tulevaisuutemme Marttajärjestö on johtava arjen asiantuntija ja kasvava kotitalousneuvontajärjestö, joka edistää kotien ja perheiden toimivaa ja kestävää arkea. Keminmaan Marttojen arvoina ovat: avoimuus, rohkeasti oma itsensä, onnistumisen ja oppimisen ilo ja yhdessä tekeminen. Tärkeää on, että olemme mukana auttamassa ihmisiä auttamaan

itseään. Tarjoamme jäsenille monipuolista harrastustoimintaa ja vapaaehtoistoimintaa. Toimintamme perustuu taitojen kartuttamiseen, niin omien kuin neuvottavien. Jaamme oppimiamme tietoja ja taitoja eteenpäin, ja yhä uudet ihmiset liittyvät auttamisen ketjuun. Järjestömme on toimiva ja avoin.

Yhteistyössä monien paikalisten tahojen kanssa järjestetään tapahtumia, kutsumme kumppaneita kylään Marttailtoihin.

**Toiminta:**

Toiminnassa keskeisintä ovat kotitalousneuvonta ja järjestötoiminta. Jäsenistölle tarjotaan Marttatoimintaa ja kotitalousneuvontaa sekä yhdessä tekemistä ja kokemista. Yhdistys vastaa jäsentoiminnasta ja Martta-aatteen edistämisestä. On tärkeää, että yhdistyksen toiminta elää ajassa. Yhdessä tekemällä ja uutta oppimalla viemme järjestön perustehtäviä eteenpäin.

**Lisäämme** toimintaamme, vaikuttavuuttamme ja jäsenmääräämme. Vaikutamme erityisesti terveyteen ja hyvinvointiin, tasa-arvoon sekä kestävään kehitykseen. Lisäämme kotityön arvostusta.

**Ennakoimme** toimintaympäristön muutoksia ja reagoimme nopeasti, joustavasti ja rohkeasti ihmisten tarpeisiin.

**Tuemme** yhtenäisellä ja valtakunnallisesti kattavalla ammatillisella kotitalousneuvonnallamme sekä laajalla vapaaehtoistoiminnallamme ihmisten hyvinvointia ja arjen hallintaa. Neuvontamme perustuu sekä henkilökohtaiseen kohtaamiseen että sähköisten palveluiden käyttöön.

**Vahvistamme** osaamista, osallisuutta ja yhteisöllisyyttä. Toimintamme on kiinnostavaa ja merkityksellistä. Kehitämme järjestörakennetta ja olemme vahva kansalaisjärjestö, jolla on laaja koko Suomen kattava toimintaverkosto. Tarjoamme jäsenillemme osallistumista ja vaikuttamista tukevat yhdenmukaiset palvelut. Kotien ja perheiden hyvinvointi ja arjen hallinta ovat mielekkään elämän edellytykset myös tuleville suomalaisille.

**Edistämme** kansainvälisellä toiminnallamme globaalia tietoisuutta sekä oikeudenmukaisuutta parantamalla erityisesti naisten ja tyttöjen asemaa ja toimeentulomahdollisuuksia.

**Kotitalousneuvonnan** painopisteenä on terveys ja yhteisöllisyys . Hyvät elämäntavat ja arjen rytmi, terveellinen ruoka, liikunta, lepo ja hyvät ihmissuhteet pitävät yllä terveyttä. Kotitalousneuvonnassa korostetaan monipuolista, tavallista ruokaa, hyviä ruokatottumuksia ja ateriarytmiä. Järjestetään ruokakursseja ja luentoja kyseisistä aiheista.

**Järjestötoimintana**

Marttailu on monipuolista ja aktiivista harrastamista. Jäseniä innostetaan ja kannustetaan monipuoliseen yhdistystoimintaan, yhdessä tekemiseen ja vaikuttamaiseen. Jäsenille tarjotaan koulutusta, joka tukee elinikäistä oppimista ja kannustetaan Marttatoimintaan ja vapaaehtoistoimintaan.

Yhdistyksen jäsenillä on mahdollisuus suorittaa Marttojen taitomerkkejä.

**Talous:**

Tavoitteena on turvata yhdistyksen taloudelliset toimintaedellytykset varainhankinnan avulla.

Yhdistyksen tulot koostuvat jäsenmaksupalautuksista, astioiden vuokrauksesta, Marttailtojen kahvitustuotosta, Marttatuotteiden myynnistä, myyjäistuotoista, ja mahdollisista talkootöistä.

**Tiedotus ja viestintä:**

Tiedottamisen ja viestinnän tavoitteena on tehdä Marttatoimintaa tunnetuksi ja levittää tietoa jäsenistölle ja yleisölle. Viestinnällä pidetään yhteyttä jäsenistöön ja vahvistetaan heidän sitoutumistaan järjestöön.

Viestintäsuunnitelma:

Jäsenkirjeet 2-3 krt/vuosi

Marttailloista tiedottaminen:

Jäsenille sähköpostitse/tekstiviestillä

lehti-ilmoitus

Vuosikokouksesta ilmoitetaan jäsenille kirjeellä tai sähköpostilla tai lehti-ilmoituksella.

Perustetaan omat verkkosivut

Artikkeleita yhdistyksemme toiminnasta paikallislehtiin 2 krt/vuosi

Osallistutaan eri tilaisuuksiin mm Keminmaan pitäjäpäivät, joulumyyjäiset ja verkostoituminen joissa esitellään Marttatoimintaa.

**Yhteistyö:**

Yhteistyötä tehdään tarpeen mukaan muiden järjestöjen ja seurakunnan sekä Keminmaan kunnan kanssa. Yhteistyö hankkeista päätetään tapauskohtaisesti.

**Hallinto:**

Hallinnon tehtävänä on luoda ja päivittää toiminnan suuntaviivat sekä varmistaa toimintaedellytykset.

Puheenjohtaja ja hallitus valitaan yhdistyksen vuosikokouksessa. Hallitukseen kuuluvat puheenjohtaja ja kahdeksan (8) jäsentä.